SK
C 451/24
Úradný vestník Európskej únie
28.11.2022
Žaloba podaná 12. októbra 2022 – Portigon/SRB (Vec T-641/22) (2022/C 451/28) Jazyk konania: nemčina Účastníci konania Žalobkyňa: Portigon AG (Düsseldorf, Nemecko) (v zastúpení: D. Bliesener, V. Jungkind a F. Geber, Rechtsanwälte) Žalovaná: Jednotná rada pre riešenie krízových situácií (SRB)
Návrhy Žalobkyňa navrhuje, aby Všeobecný súd: — zrušil rozhodnutie žalovanej z 25. júla 2022 o výpočte príspevkov ex ante do jednotného fondu na riešenie krízových situácií na rok 2017 (SRB/ES/2022/41) v rozsahu, v akom sa toto rozhodnutie týka žalobkyne, — prerušiť konanie podľa článku 69 písm.
c) a d) Rokovacieho poriadku Všeobecného súdu, až kým nebude právoplatne rozhodnuté o žalobách vo veciach T-413/18 (1), T-481/19 (2), T-339/20 (3), T-424/20 (4) a T-360/21 (5) alebo kým nebudú iným spôsobom ukončené, — zaviazal žalovanú na náhradu trov konania.
Dôvody a hlavné tvrdenia Žaloba sa opiera o týchto deväť žalobných dôvodov. 1.
Prvý žalobný dôvod je založený na porušení nariadenia Európskeho parlamentu a Rady (EÚ) č. 806/2014 (6), vykonávacieho nariadenia Rady (EÚ) 2015/81 (7) a ZFEÚ v dôsledku zapojenia žalobkyne do príspevkov fondu. — Žalovaná neprávom uložila žalobkyni príspevkovú povinnosť, keďže nariadenie č. 806/2014 a smernica Európskeho parlamentu a Rady 2014/59/EÚ (8) neukladajú žiadnu príspevkovú povinnosť pre subjekty nachádzajúce sa v likvidácii. — Kvôli chýbajúcej väzbe na vnútorný trh nemohol normotvorca opierať príspevkovú povinnosť o článok 114 ZFEÚ.
Harmonizované pravidlá o príspevkoch v Európskej únii neuľahčovali výkon základných práv ani neodstránili značné skreslenia hospodárskej súťaže vo vzťahu k subjektom, ktoré sa stiahli z trhu. — Žalovaná neprávom uložila žalobkyni príspevkovú povinnosť, keďže subjekt nebol vystavený riziku, likvidácia podľa nariadenia č. 806/2014 bola vylúčená a nejde o subjekt významný pre stabilitu finančného systému. — Delegované nariadenie Komisie (EÚ) 2015/63 (9) je v rozpore s článkom 114 ZFEÚ ako aj s článkom 103 ods.
7 smernice 2014/59 ako základným pravidlom (článok 290 ods.
1 druhá veta ZFEÚ). 2.
Druhý žalobný dôvod je založený na porušení článku 41 ods.
2 písm.
c) a článku 47 Charty základných práv Európskej únie (ďalej len „Charta“), keďže postup výpočtu neumožňuje úplné odôvodnenie výpočtu príspevku.
Delegované nariadenie (EÚ) 2015/63 je čiastočne neúčinné. 3.
Tretí žalobný dôvod je založený na porušení článkov 16 a 20 Charty, keďže vzhľadom na osobitnú situáciu žalobkyne napadnuté rozhodnutie porušuje všeobecnú zásadu rovnosti a slobodu podnikania.